Օտար երկրում հայի վաստակած հազարավոր դոլարները գուցե և ժամանակավոր ապահովություն են բերում նրան, բայց դա վստահելի ապահովություն չէ, քանի որ այն երկիրը, որտեղ ապրում է հայը, ունի և կունենա իր քաղաքական ու տնտեսական առաջնահերթությունները: Հայրենադարձ սիրիահայերից հաճախ եմ լսել. «Օտար երկրներ դրամ շատ ունինք, բայց ապահովություն չիկա»: Պատմությունը բազմիցս է վկայել, որ առաջին թիրախը դառնում են այդ երկրի օտարազգի մեծահարուստները։ Մենք` հայերս, մեր անհաշիվ հարստությամբ քանի-քանի երկիր ու քաղաք ենք շենացրել ու շարունակում ենք անխոհեմաբար ծառայել օտարներին, մինչդեռ ժամանակն է մեր հայրենիք-պետությունը հզորացնելու։